cyanic-selkie/wikianc huggingface dataset:
ทู
ประวัติ
วงทูก่อตั้งเมื่อปี พ.ศ. 2534 เป็นดูโอแบบ ป๊อป-ร็อก แต่จะหนักไปทางป๊อปแดนซ์มากกว่าร็อก มีอัลบั้มชุดแรกปี พ.ศ. 2534 ชื่อชุด รักล้วนๆแต่กวนนะ แนวเพลงน่ารัก สดใส เพลงแรกเปิดตัวด้วยอย่างเพลง รักกวนๆ ทำให้เพลงนี้โด่งดังและเป็นที่รู้จักของวัยรุ่นยุคนั้น ด้วยกระแสความดังต่อเนื่องมีเพลงฮิตอย่างเพลง หลอมละลาย, ไชน่าเกิร์ล, คนละคนเดียวกัน, ใครคือหุ่นยนต์ เป็นต้น ทำให้อัลบั้มชุดนี้ประสบความสำเร็จอย่างล้นหลาม และสิ่งที่สำคัญเอกลักษณ์ที่เป็นภาพจำคือ ผมยาว เฮฮา ลีลากวนๆ ปี พ.ศ. 2535 อัลบั้มชุด เด้งได้..ถ้าไม่เดี้ยง แนวเพลงยังน่ารักสดใสเหมือนชุดแรก แต่ปรับปรุงจากป๊อปแดนซ์ให้เป็นป๊อปและให้มีกลิ่นอายเพลงร็อคเท่ากับป๊อป มีเพลงดังอย่างเพลง เธอไม่เคยตาย (ทำนองเพลง Say Anything จากวง เอกซ์เจแปน), หนี, เอวหาย เป็นต้น และในปี พ.ศ. 2536 ได้ออกอัลบั้มรวมฮิตพิเศษคืออัลบั้ม รวมฮิตคนใกล้ตัว โดยการรวมเพลงฮิตๆ 2 ชุดแรกและมีเพลงเพิ่ม 2 เพลงอย่างเพลง วัยฝันวันรัก,คนใกล้ตัว และ 2 เพลงนี้ได้ถูกเป็นเพลงประกอบละครเรื่อง วัยฝันวันรัก ค่ายกันตนา ออกอากาศทางช่อง 7 สี โดยต่อ วงทู นักร้องนำ ได้แสดงละครเรื่องนี้เป็นบทพระเอกเรื่องแรกและเรื่องเดียวที่รับบทพระเอกอีกด้วย แสดงคู่กับดาราสาวในยุคนั้นก็คือ หมอก ณัฐสิมา คุปตะวาทิน ปีต่อมา พ.ศ. 2537 ได้ออกอัลบั้มพิเศษอย่างอัลบั้มชุด RS Unplugged ดนตรีนอกเวลา (พ.ศ. 2537) โดยเป็นการคัฟเวอร์เพลงเก่าของศิลปินในค่ายยุคนั้น โดยต่อ วงทู ได้ร้องเพลง คนเก่ง ซึ่งเป็นเพลงเวอร์ชันเดิมของ เต๋า สมชาย เข็มกลัด และปี 2538 ได้ออกอัลบั้มชุด Double เปลี่ยนจากแนวป๊อปร็อกสดใสๆวัยรุ่นและภาพลักษณ์ที่เปลี่ยนไปจากเดิมผมยาวเปลี่ยนมาเป็นผมสั้นแนว 80 เปลี่ยนเป็นแนวเพลงร็อกมากขึ้น แต่ก็ยังมีกลิ่นอายเพลงป๊อปอยู่บ้าง และมีเพลงดังๆอย่างเพลง ชีวิตเรา...จูงเอง, เธอคือผู้หญิงคนนั้น โดยเฉพาะเพลงที่ดังสุดขีดนั้นก็คือ เธอคือผู้หญิงคนนั้น ปีพ.ศ. 2539 อัลบั้มชุด outdoor เป็นแนวเพลงอัลเทอร์เนทีฟร็อก โดยการคัพเวอร์เพลงยุค 80 และ 90 ในอดีต มาเป็นแนวดังกล่าว และปีเดียวกันนี้ได้มีคอนเสิร์ต live action jump concert เล่นร่วมกับ พิสุทธิ์ ทร้พย์วิจิตร, อิทธิ พลางกูร ที่ฟีบัสแอมฟิเธียเตอร์ ถนนรัชดาภิเษก หลังจากที่วงทูยุบลงเขาแยกกันไป ซึ่ง ต๋อง ได้แต่งงานกับ ปุ๊กกี้ ปริศนา ในปี 2540 และหย่าร้างในปี 2547
การดักรับข้อมูลทางโทรศัพท์ของนิวส์ออฟเดอะเวิลด์
การดักรับข้อมูลทางโทรศัพท์ของนิวส์ออฟเดอะเวิลด์ เป็นเรื่องอื้อฉาว (scandal) ของ นิวส์ออฟเดอะเวิลด์ (News of the World) หนังสือพิมพ์สัญชาติบริเตนที่จัดพิมพ์โดย หนังสือพิมพ์นิวส์กรุป (News Group Newspapers) ในเครือของ นิวส์อินเทอร์เนชันนัล (News International) สังกัดบริษัทนิวส์ (News Corporation) ของ รูเพิร์ต เมอร์ดอช (Rupert Murdoch)
ตำรวจนครบาลเริ่มสืบสวนข้อกล่าวหาเช่นว่าในเดือนกุมภาพันธ์ ค.ศ. 2011 ระหว่างนั้น มีการฟ้องคดีแพ่งเป็นจำนวนมากต่อนิวส์ออฟเดอะเวิลด์ ทนายความของผู้เสียหายอ้างว่า นิวส์ออฟเดอะเวิลด์ดักฟังโทรศัพท์ของผู้คนมากกว่าเจ็ดพันคน และเมื่อประเมินแล้ว บรรดาคดีแพ่งจะยังให้บริษัทนิวส์ได้ลาภงอกถึงสี่สิบล้านยูโร
ในเดือนกรกฎาคม ค.ศ. 2011 มีการกล่าวหาเพิ่มเติมว่า นิวส์ออฟเดอะเวิลด์ ดักรับไปรษณีย์เสียงของ มิลลี ดาวเลอร์ (Milly Dowler) เด็กหญิงวัยสิบสามปีที่ถูกลักพาและฆ่าทิ้ง กับทั้งของบรรดาผู้เสียหายจากการระเบิดกรุงลอนดอน 7/7 ตลอดจนของญาติมิตรเหล่าทหารหาญที่เสียชีวิตในสมรภูมิต่าง ๆ ด้วย หนังสือพิมพ์นิวส์ออฟเดอะเวิลด์เผชิญกับความโกรธแค้นขนานใหญ่ของพลเมือง ผู้โฆษณาทั้งปวงถอนตัวจากหนังสือพิมพ์และบริษัทในเครือเดียวกัน และมีการข่มขู่ประทุษร้าย บีสกายบี (BSkyB) เครื่องมือถ่ายทอดสัญญาณที่หนังสือพิมพ์นิวส์ออฟเดอะเวิลด์กำลังจะได้มาอีกด้วย
ครั้นวันที่ 6 กรกฎาคม เดวิด แคเมอรอน (David Cameron) นายกรัฐมนตรี แถลงต่อรัฐสภาว่า รัฐบาลจะจัดให้มีการสืบสวนเพื่อให้ได้ข้อมูลเพิ่มเติมเกี่ยวกับเรื่องอื้อฉาวนี้ วันถัดมา รูเพิร์ต เมอร์ดอชประกาศว่า หนังสือพิมพ์จะยุติในวันอาทิตย์ที่ 10 กรกฎาคม ค.ศ. 2011 หลังจากเผยแพร่มาหนึ่งร้อยหกสิบแปดปี
มารียง กอตียาร์
มารียง กอตียาร์ เริ่มมีผลงานการแสดงตั้งแต่ยังเด็ก โดยเธอแสดงละครเวทีและแสดงเป็นตัวประกอบในละครโทรทัศน์ของประเทศฝรั่งเศส จนกระทั่งเธอได้แสดงในบทที่ต้องพูดภาษาอังกฤษเป็นครั้งแรกในละครโทรทัศน์เรื่อง ไฮแลนเดอร์ ล่าข้ามศตวรรษ (1993) และเริ่มมีชื่อเสียงและเป็นที่รู้จักจากบท "ลิลลี แบร์ติโน" ตัวละครหลักในแฟรนไชส์ภาพยนตร์เรื่อง "แท็กซี่" ของประเทศฝรั่งเศส ได้แก่ แท็กซี่ระห่ำระเบิด (1998), แท็กซี่ขับระเบิด 2 (2000) และ แท็กซี่ขับระเบิด 3 (2003) จากความสำเร็จทางรายได้อย่างมหาศาลของชุดภาพยนตร์เรื่องนี้ ทำให้เธอได้รับความสนใจจากฮอลลีวูดและได้แสดงบทบาทสมทบในภาพยนตร์อเมริกันเป็นครั้งแรกในเรื่อง จินตนาการรัก ลิขิตชีวิต (2003) ที่กำกับโดยทิม เบอร์ตัน ผลงานการแสดงเรื่องต่อมาของเธอใน หมั้นรักสุดปลายฟ้า (2004) ทำให้เธอได้รับรางวัลซีซาร์เป็นครั้งแรก ในสาขานักแสดงสมทบหญิงยอดเยี่ยม จากนั้นเธอได้รับบทแสดงนำคู่กับรัสเซลล์ โครว์ ในเรื่อง อัศจรรย์แห่งชีวิต (2006) ที่กำกับโดยริดลีย์ สกอต ซึ่งนับว่าเป็นการแสดงนำในภาพยนตร์ที่ต้องพูดภาษาอังกฤษเรื่องแรกของเธอ
ในปี 2007 เธอแสดงเป็น เอดิต ปียัฟ นักร้องหญิงที่ประสบความสำเร็จมากที่สุดของประเทศฝรั่งเศสในภาพยนตร์ชีวประวัติเรื่อง ลาวีอ็องโรซ จากบทบาทดังกล่าวทำให้เธอได้รับคำชื่นชมจากนักวิจารณ์ภาพยนตร์ทั่วโลกเป็นอย่างมาก และได้รับรางวัลซีซาร์เป็นสมัยที่สอง รวมถึงยังได้รับรางวัลลูมีแยร์, รางวัลลูกโลกทองคำ, รางวัลแบฟตา และรางวัลที่ใหญ่ที่สุดคือรางวัลออสการ์ สาขานักแสดงนำหญิงยอดเยี่ยม ในงานประกาศผลรางวัลออสการ์ ครั้งที่ 80 โดยถือเป็นนักแสดงหญิงชาวฝรั่งเศสคนที่สามถัดจากโกลแด็ต กอลแบร์และซีมอน ซีญอแร ที่ได้รับรางวัลออสการ์ในสาขานี้ และเป็นคนที่สองถัดจากโซเฟีย ลอเรนที่ได้รับรางวัลนี้จากการแสดงในภาพยนตร์ที่ไม่ได้ใช้ภาษาอังกฤษ รวมถึงเป็นนักแสดงหญิงคนแรกและคนเดียวจนถึงปัจจุบันที่ได้รับรางวัลออสการ์ สาขานักแสดงนำหญิงยอดเยี่ยมจากภาพยนตร์ที่ใช้ภาษาฝรั่งเศส เธอยังคงได้รับกระแสคำชื่นชมจากสมาคมนักวิจารณ์ภาพยนตร์ประเทศต่างๆและได้รับการเสนอชื่อให้เข้าชิงรางวัลอินดิเพนเดนต์สปิริตอะวอร์ด สาขานักแสดงนำหญิงยอดเยี่ยมจากการแสดงเป็นผู้ลี้ภัยชาวโปแลนด์ในภาพยนตร์เรื่อง ลี้ภัยร้าย พ่ายภัยรัก (2013) ที่เธอแสดงนำคู่กับวาคีน ฟินิกซ์
กอตียาร์ได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยมเป็นสมัยที่สอง จากเรื่อง สองวัน หนึ่งคืน (2014) และได้รับการเสนอชื่อให้เข้าชิงรางวัลลูกโลกทองคำอีก 3 ครั้ง จากเรื่อง ร้อง เต้น เฟ้น รัก (2009), รัสต์แอนด์โบน (2012) และ แอนเน็ตต์ (2021) โดยผลงานการแสดงของเธอที่ประสบความสำเร็จและเป็นที่รู้จักเรื่องอื่นๆ เช่น วีรบุรุษปล้นสะท้านเมือง (2009), จิตพิฆาตโลก (2010), คอนเทเจี้ยน สัมผัสล้างโลก (2011), คืนบ่มรักที่ปารีส (2011), แบทแมน อัศวินรัตติกาลผงาด (2012), แม็คเบท เปิดศึกแค้น ปิดตำนานเลือด (2015), สายลับพันธมิตร (2016) และ แอสเตอริกซ์ และ โอเบลิกซ์ กับอาณาจักรมังกร (2023)
ศิริโชค โสภา
นายศิริโชค โสภา อดีตสมาชิกสภาผู้แทนราษฎรจังหวัดสงขลา และรองเลขาธิการพรรคประชาธิปัตย์ เป็นที่รู้จักในฉายา วอลล์เปเปอร์ จากการมักปรากฏตัวหลังนายกรัฐมนตรีเมื่อปรากฏภาพในจอโทรทัศน์เสมอ ๆ ซึ่งเจ้าตัวก็ยอมรับในฉายานี้เป็นอย่างดี นอกจากนี้ยังเป็นผู้ดำเนินรายการโทรทัศน์ รายการสายล่อฟ้า ทางสถานีโทรทัศน์บลูสกายแชนแนล อีกด้วย
ประวัติ
นายศิริโชค โสภา เกิดเมื่อวันที่ 14 มิถุนายน พ.ศ. 2510 ที่เขตบางรัก กรุงเทพมหานคร เป็นชาวไทยเชื้อสายจีน เป็นบุตรคนที่ 3 ในจำนวนพี่น้องทั้งหมด 3 คน (บิดา-นายบัวไส เป็นชาวจีนสัญชาติลาว, มารดา-นางเสาวรส) มีชื่อเล่นว่า "เล็ก" จบการศึกษาระดับประถมจากโรงเรียนอัสสัมชัญ มัธยมจากโรงเรียน St Bede's Preparatory School, Eastbourne และ Eastbourne College, Eastbourne ประเทศอังกฤษ ปริญญาตรีเกียรตินิยมด้านเคมีและการจัดการจาก ราชวิทยาลัยแห่งลอนดอน ปริญญาโทบริหารธุรกิจมหาบัณฑิต จากคณะวิทยาการจัดการ มหาวิทยาลัยสงขลานครินทร์
งานการเมือง
นายศิริโชค มีประสบการณ์ทางการเมืองโดยเป็นเลขาธิการส่วนตัวของนายชวน หลีกภัย ในระหว่างการดำรงตำแหน่งนายกรัฐมนตรีวาระที่ 2 ลงรับสมัครเลือกตั้งเป็น ส.ส.ครั้งแรกในการเลือกตั้งสมาชิกสภาผู้แทนราษฎรในประเทศไทย พ.ศ. 2538 สังกัดพรรคนำไทย ที่จังหวัดสงขลา ภูมิลำเนาเดิม และได้รับเลือกตั้งเป็นครั้งแรกในการเลือกตั้งสมาชิกสภาผู้แทนราษฎรในประเทศไทย พ.ศ. 2544 นอกจากนี้ นายศิริโชคมีตำแหน่งอื่นๆได้แก่ เป็นเลขานุการคณะกรรมาธิการพัฒนาเศรษฐกิจ เป็นกรรมาธิการการสื่อสารโทรคมนาคม เป็นกรรมาธิการกิจการสภาผู้แทนราษฎร  เป็นกรรมการบริหารพรรคประชาธิปัตย์ และเป็นคณะทำงานด้านเศรษฐกิจพรรคประชาธิปัตย์
บทบาทในทางการเมืองของนายศิริโชค เป็นที่โดดเด่นมาก โดยเฉพาะการเปิดอภิปรายไม่ไว้วางใจในประเด็นการทุจริตในรัฐบาล พ.ต.ท.ทักษิณ ชินวัตร วาระที่ 2 เช่น เรื่องการทุจริตการจัดซื้อเครื่องตรวจจับวัตถุระเบิด CTX ในสนามบินสุวรรณภูมิ เป็นต้น ทั้ง ๆ ที่เป็นเพียง ส.ส. หน้าใหม่ จนได้รับเลือกจากสื่อมวลชนให้เป็นดาวเด่นประจำสภาผู้แทนราษฎร ในปี พ.ศ. 2544 และได้รับเลือกให้เป็นผู้อภิปรายดีเด่นในการอภิปรายไม่ไว้วางใจ ปี พ.ศ. 2545
นายศิริโชค ลงสมัคร ส.ส.ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 เขตการเลือกตั้งที่ 3 จังหวัดสงขลา และได้รับเลือกด้วยคะแนน 92,927 คะแนน ภายหลังการจัดตั้งรัฐบาลนายสมัคร สุนทรเวช ทำให้ พรรคประชาธิปัตย์ มีสถานะเป็นพรรคฝ่ายค้านเพียงพรรคเดียวในสภาผู้แทนราษฎร พรรคประชาธิปัตย์จึงประกาศจัดตั้ง คณะรัฐมนตรีเงา หรือ ครม.เงา ขึ้น เมื่อเดือนกุมภาพันธ์ พ.ศ. 2551 เพื่อติดตามตรวจสอบ และเสนอแนะการบริหารงานของรัฐบาล ตามรูปแบบที่มีในต่างประเทศ โดยนายศิริโชคได้รับเลือกจากทางพรรคให้ทำหน้าที่ โฆษกรัฐบาลเงา ร่วมทีมกับ ผศ.ดร.รัชดา ธนาดิเรก ที่ทำหน้าที่ รองโฆษกรัฐบาลเงา
ภายหลังที่ นายอภิสิทธิ์ เวชชาชีวะ ขึ้นมาดำรงตำแหน่งนายกรัฐมนตรีเป็นคนที่ 27 นายศิริโชคได้ทำหน้าที่เป็นเลขานุการส่วนตัวนายกรัฐมนตรี และมีบทบาทตอบโต้กับฝ่ายค้านและฝ่ายตรงข้าม จนได้รับฉายาจากฝ่ายค้านว่า วอลล์เปเปอร์
เมื่อวันที่ 6 กันยายน พ.ศ. 2554 คณะกรรมการบริหารพรรคประชาธิปัตย์ ได้มีการแต่งตั้งคณะรัฐมนตรีเงาของพรรคประชาธิปัตย์คณะที่ 2 เพื่อทำหน้าที่ตรวจสอบการทำงานของรัฐบาลนางสาวยิ่งลักษณ์ ชินวัตร นายศิริโชค ได้รับเลือกเป็น รัฐมนตรีว่ากระทรวงเทคโนโลยีสารสนเทศและการสื่อสารเงา
นายศิริโชค ยังคงเป็นโสด มีกิจกรรมที่ชื่นชอบและนิยมทำในเวลาว่าง คือ การเต้นเบรกเด๊นซ์ และชื่นชอบทีมสโมสรฟุตบอลสโตกซิตี้ นายศิริโชคยังเป็นอาจารย์พิเศษที่คณะวิทยาการจัดการ มหาวิทยาลัยสงขลานครินทร์
วันที่ 27 เมษายน พ.ศ. 2560 ศาลแพ่งมีคำสั่งให้นายศิริโชคชดใช้เงินให้ นาย อนุชา สิหนาทกถากุล จำนวน 2 ล้านบาท
วันที่ 16 พฤศจิกายน พ.ศ. 2560 เวลา 09.00 น. ศาลอาญา ถนนรัชดาภิเษก ศาลนัดฟังคำพิพากษาคดีหมายเลขดำ อ.3352/2558 ที่ นาย อนุชา สิหนาทกถากุล ฟ้องนายศิริโชค โสภา โดยมีคำสั่งรอลงอาญาโทษจำคุก 2 ปี ปรับเงิน 1 แสนบาท
วันที่ 7 ตุลาคม พ.ศ. 2561 เขาถูกวิจารณ์อีกครั้งภายหลังที่เขาโพสต์ขอโทษ ยิ่งลักษณ์ ชินวัตร เนื่องมาจากการส่อเสียดในรายการสายล่อฟ้าโดยปรากฏคำพูดออกรายการในขณะนั้นว่า ยิ่งลักษณ์ เอาอยู่ โดย นาย ศิริโชค เจตนาให้ผู้ชมเข้าใจคำว่า เอาอยู่ ในลักษณะที่หมิ่นประมาทว่า ยิ่งลักษณ์ กำลังมีเพศสัมพันธ์ อยู่ ณ โรงแรมโฟร์ซีซันส์ ต่อมาศาลอุทธรณ์ได้มีคำสั่งลงโทษจำคุก 1 ปี ปรับ ห้าหมื่นบาท และคดีกำลังเข้าสู่ศาลฎีกา ปรากฏว่า นายศิริโชคขอไกล่เกลี่ยเป็นการขอโทษผ่านเฟสบุ๊ค ภายหลัง ยิ่งลักษณ์ ชินวัตร ยื่นถอนฎีกาแล้ว ปรากฏว่า เขาลบข้อความขอโทษออกทันที ซึ่งได้รับคำวพากษ์วิจารณ์อย่างมาก จนสุดท้ายเขาขอประกาศลงคำขอโทษไว้ 7 วัน
เทศบาลนครอุบลราชธานี
เทศบาลนครอุบลราชธานี เป็นเทศบาลนครแห่งหนึ่งในอำเภอเมืองอุบลราชธานี จังหวัดอุบลราชธานี ทางภาคตะวันออกเฉียงเหนือของประเทศไทย ตัวเมืองตั้งอยู่ริมฝั่งทิศเหนือของแม่น้ำมูล มีพื้นที่ประมาณ 29 ตารางกิโลเมตร ครอบคลุมพื้นที่ตำบลในเมืองทั้งตำบล เป็นเทศบาลนครที่มีประชากรมากเป็นอันดับที่ 4 ของภาคตะวันออกเฉียงเหนือ รองจากเทศบาลนครอุดรธานี เทศบาลนครนครราชสีมา และเทศบาลนครขอนแก่น มีระยะทางจากกรุงเทพมหานครมาถึงตัวเมือง 615 กิโลเมตร มีประชากรในปี พ.ศ. 2560 ประมาณ 76,000 คน
การก่อตั้ง
อุบลราชธานีเป็นชื่อที่มีความหมายถึง เมืองแห่งดอกบัวหนองบัวลุ่มภูสถานที่แรกในการจัดท้องที่แห่งนี้ และโดยความเป็นมาอุบลราชธานี มีบรรพบุรุษผู้นำไพร่พลราษฎรมาตั้งถิ่นฐาน ณ ที่แห่งนี้ 2 ท่าน คือ พระวรราชภักดี และ พระวรราชปิตาท่านทั้งสองเป็นผู้นำที่ก่อร่างสร้างฐาน สืบทอดลูกหลานให้เป็นผู้สร้างความเจริญรุ่งเรือง จนเทียบเทียมนานาอารยประเทศในปัจจุบัน เปรียบเสมือนดั่งสัตตบุษย์ทั้งสองที่ชูดอกเหนือน้ำ ประคับประคองบัวบาน ให้แผ่กลีบกระจายเกสรขจรไกล ส่วนใบทั้งสองคู่เปรียบประดุจความดีงามของชาวอุบลราชธานี ที่ไม่ยอมรับเอาความเลวชั่วร้ายทั้งปวงไว้ เหมือนดั่งใบบัวที่ไม่ยอมซึมซับรับรู้ ปล่อยให้หยดน้ำหยุดหยดกลิ้งกลอกหนีไปจนหมดสิ้น และอุบลราชธานีเป็นเมืองแห่งพุทธศาสนา มีปราชญ์มากมายทั้งบรรพชิต และฑราวาสที่ได้รับการยอมรับจากทุกสารทิศ เปรียบเทียบรัศมีที่ปกคลุมอุบลราชธานี
องค์การปกครองส่วนท้องถิ่น
แต่เดิมนั้น ที่ตั้งเมืองอุบลราชธานี มิได้รับการยกฐานะเป็นสุขาภิบาลมาก่อน ท้องถิ่นจึงเข้าสู่ระบบการปกครองเป็นครั้งแรก โดยได้รับการสถาปนาเป็น เทศบาลเมืองอุบลราชธานี เมื่อวันที่ 25 มีนาคม พ.ศ. 2478 โดยผลของพระราชบัญญัติเทศบาล พ.ศ. 2476 และพระราชกฤษฎีกาจัดตั้งเทศบาลเมืองอุบลราชธานี ในราชกิจจานุเบกษา ฉบับพิเศษ เล่มที่ 52 ตอนที่ 79 ลงวันที่ 25 มีนาคม พ.ศ. 2478 การจัดตั้งเทศบาลในขั้นต้น มีเนื้อที่ 1.65 ตารางกิโลเมตร ต่อมา เมื่อเมืองมีการขยายตัวเพิ่มขึ้น ได้มีการประกาศขยายเขตเทศบาลอีก 2 ครั้ง คือ ประกาศขยายเขตโดยพระราชกฤษฎีกา พ.ศ. 2480 กับพระราชกฤษฎีกาขยายเขต พ.ศ. 2499 อันมีเนื้อที่ 5.30 ตารางกิโลเมตร เป็นครั้งแรก โดยประกาศขยายเขต ตั้งแต่วันที่ 24 ธันวาคม พ.ศ. 2524 เป็นครั้งที่ 2 โดยมีเนื้อที่ 29.04 ตารางกิโลเมตร ครอบคลุมเนื้อที่ ตำบลในเมือง พร้อมทั้งบางส่วนของตำบลแจระแม ตำบลขามใหญ่ ตำบลปทุม ตั้งแต่นั้นเป็นต้นมา และต่อมาได้มีพระราชกฤษฎีกาจัดตั้ง "เทศบาลนครอุบลราชธานี" จังหวัดอุบลราชธานี พ.ศ. 2542 ประกาศในราชกิจจานุเบกษา ฉบับกฤษฎีกา เล่ม 116 ตอนที่ 14 ก. วันที่ 8 มีนาคม พ.ศ. 2542 และมีผลใช้บังคับตั้งแต่วันที่ 7 พฤษภาคม พ.ศ. 2542 เป็นต้นมา
ที่ตั้งและอาณาเขต
เทศบาลนครอุบลราชธานีแบ่งออกเป็น 4 เขต แต่ละเขตแบ่งออกเป็นชุมชน โดยมีชุนชนในเขตเทศบาลทั้งหมด 106 ชุมชน
การศึกษา
ต่อไปนี้คือ รายชื่อสถาบันการศึกษาที่ตั้งอยู่ในเขตเทศบาลนครอุบลราชธานี
การสาธารณสุข
มีศูนย์บริการสาธารณสุข 7 แห่งในสังกัดเทศบาลนครอุบลราชธานี ได้แก่
ทางหลวงท้องถิ่น
การคมนาคมทางบก (ถนนที่สำคัญในเขตเทศบาลนครอุบลราชธานี) การตั้งชื่อถนนในเขตเทศบาลนครอุบลราชธานี ได้แบ่งออกเป็น 2 ประเภทคือ ถนนตามทิศทางของดวงอาทิตย์ จากทิศตะวันออกไปถึงทิศตะวันตก และชื่อถนนที่ตั้งในทิศทางขวางตะวัน (ทิศเหนือ-ทิศใต้)โดยชื่อถนนส่วนใหญ่จะตั้งชื่อตามพระนามข้าหลวงต่างพระองค์และโอรส และตามตำแหน่งเจ้านายที่เป็นคนอุบลราชธานีและชื่อข้าหลวงประจำจังหวัด (เจ้าเมืองอุบลราชธานี) ตามลำดับและนอกจากนี้ก็ได้ตั้งชื่อตามประวัติศาสตร์ ปรากฏการณ์ตามธรรมชาติ เช่น
ชื่อถนนที่ตั้งตามทิศทางจากทิศตะวันออก-ทิศตะวันตก (ตามชื่อข้าหลวงต่างพระองค์และเจ้านายเมืองอุบลราชธานี) คือ
ชื่อถนนที่ตั้งตามทิศทางจากทิศตะวันออก-ทิศตะวันตก  (ตามชื่อปรากฏการณ์ทางธรรมชาติและเหตุการณ์ทางประวัติศาสตร์) คือ
ชื่อถนนที่ตั้งตามทิศทางจากใต้-เหนือ จากแนวริมฝั่งแม่น้ำมูลขึ้นไป (ตามคณะอาญาสี่ และตามราชทินนาม ของบุคคลที่สำคัญ) คือ หมายเหตุ
การขนส่งสาธารณะ
การคมนาคมทางบก (ในเขตเทศบาลนครอุบลราชธานี)
การคมนาคมทางบก มีการบริการด้วยรถโดยสารประจำทางปรับอากาศจากจังหวัดต่างๆไม่ว่าจะเป็นภาคตะวันออกเฉียงเหนือ ภาคกลาง ภาคเหนือและโครงการเดินรถในเขตภาคใต้มายังจังหวัดอุบลราชธานี ณ สถานีขนส่งผู้โดยสารจังหวัดอุบลราชธานี เช่น
และนอกจากนี้ยังมีการให้บริการด้วยรถโดยสารประจำทางปรับอากาศระหว่างประเทศซึ่งเดินทางมาถึงเมืองอุบลราชธานี คือ
สถานที่ท่องเที่ยว
== ทำเนียบนายกเทศมนตรี ==
อย่างน้อย
อย่างน้อย เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย Banana Boat เพลงนี้ออกจำหน่ายในวันที่ 20 สิงหาคม พ.ศ. 2556
เพลงนี้พูดถึงคนที่เคยรักกันได้แค่รักก็โอเคแล้ว เคยเป็นแฟนกัน อาจจะไม่ได้อยู่ด้วยกันต้องจากกันไป คิดในแง่ดีว่าอย่างน้อยก็ได้รักกัน
การตอบรับ
เพลง "อย่างน้อย" ได้อันดับสูงสุด 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สึคาบิชิ เท็ตไซ
ลักษณะ/อุปนิสัย
ชายวัยกลางคนผู้มีเอกลักษณ์ชอบผูกผ้ากันเปื้อนตลอดเวลา ทำงานอยู่ในร้านของคิสึเกะ มีความสามารถในการใช้วิถีมารได้หลากหลาย และคอยช่วยอุราฮาร่าในการฝึกเหล่าอิจิโกะและเพื่อนอยู่เสมอ ในอดีตกาล ประกฏตัวในผ้าคลุมสีน้ำเงินเข้มหรูหราที่มีปลอกคอหงายขนาดใหญ่แลพสัญลักษณ์ของหน่วยวิถีมาร ทรงผมโค้งมีลักษณะเป็นเขาขนาดเล็ก
เพนกวินน้อย
เพนกวินน้อย หรือ เพนกวินนางฟ้า หรือ เพนกวินสีน้ำเงิน หรือ เพนกวินสีน้ำเงินน้อย (Little penguin, Fairy penguin, Blue penguin, Little blue penguin; ) เป็นเพนกวินชนิดหนึ่ง
สึคาบิชิ เท็ตไซ
ประวัติ
อดีตหัวหน้าหน่วยวิธีมาร มีรองหัวหน้าหน่วยคือ อุโชดะ ฮาจิเง็น ซึ่งภายหลังเป็นหนึ่งในสมาชิกกลุ่มไวเวิร์ด เท็ตไซ ถุกอุปถัมท์เหมือนอุราฮาระโดยตระกูล ชิโฮอิน ต่อมาเขาได้เป็นหัวหน้าหน่วยวิถีมารของโซลโซไซตี้ เขาสามารถใช้วิชาวิถีมารระดับสูงต่างๆได้โดยไม่ต้องร่ายคาถาอัญเชิญและใช้วิถีมารต้องห้ามได้ เช่น วิชาหยุดเวลา และ วิชาเคลื่อนย้ายข้ามมิติ
ภาค โลกมนุษย์
ปรากฏตัวเป็นพ่อบ้านในร้านอุราฮาร่า มีหน้าที่ดูแลความสงบเรียบร้อยในร้านอุราฮาร่าและเสริฟน้ำชาแก่ผู้มาเยือน
เพนกวินน้อย
เพนกวินน้อย จัดเป็นเพนกวินชนิดที่มีขนาดเล็กที่สุดในบรรดาเพนกวินทั้งหมด มีความสูงประมาณ 33 เซนติเมตร (13 นิ้ว) จนถึงประมาณ 43 เซนติเมตร น้ำหนักเพียง 1.5 กิโลกรัม (ขนาดแตกต่างกันตามแต่ละชนิดย่อย ) นอกจากนี้แล้วยังมีชื่อเป็นภาษาพื้นเมืองต่าง ๆ เช่น โครัว (Kororā) ในภาษามาวรี และปิงกูวโน เปงเกโย (Pingüino pequeño) หรือ ปิงกูวโน อาซูล (Pingüino azul) ในภาษาสเปน ในชิลี เพนกวินน้อย มีขนที่ส่วนหลังสีฟ้าหรือสีน้ำเงิน มีจะงอยปากสั้นสีดำ และเป็นเพนกวินเพียงชนิดเดียวที่เมื่อเดินแล้ว หัวจะทิ่มลงไปข้างหน้า ไม่ตั้งตรงเหมือนเพนกวินทั่วไป พบกระจายพันธุ์ในหลายพื้นที่ของออสเตรเลีย, นิวซีแลนด์ รวมถึงบางแห่งในชิลี ซึ่งสำหรับออสเตรเลียแล้วถือเป็นเพนกวินเพียงชนิดเดียวเท่านั้นที่พบได้ในประเทศ โดยแหล่งที่สามารถพบเพนกวินน้อยได้มากที่สุดแห่งหนึ่ง คือ เกาะฟิลิป ในรัฐวิคตอเรีย
สึคาบิชิ เท็ตไซ
ภาคอดีต
ประมาณ 110 ปีก่อน เท็ตไซและรองหัวหน้าหน่วยวิถีมาร อุโชดะ ฮาจิเง็น ถูกเรียกมาที่ประชุมฉุกเฉินโดยหัวหน้าใหญ่ ยามาโมโตะ เก็นริวไซ เพื่อมอบหมายให้ไปเป็นหนึ่งในทีมภารกิจค้นหาการหายตัวไปของหัวหน้าหน่วยที่ 9 มุกุรุม่า เค็นเซย์ และลูกทีม การไปถึงที่ประชุมของเขาสร้างความตกตะลึงแก่หัวหน้าหน่วย อุคิทาเกะ จูชิโร่ และ หัวหน้าหน่วย เคียวราคุ ชุนซุย กล่าวว่าได้เป็นเกียรติอย่างมากที่อยู่ต่อหน้าเขา ในที่ประชุม เท็ตไซ สังเกตเห็นความผิดปกติของ อุราฮาร่า คิสึเกะ ก่อนที่เท็ตไซจะได้รับมอบหมายให้เข้าร่วมภารกิจโดยหัวหน้าใหญ่ ชุนซุย ได้ออกความคิดเห็นว่า ไม่เป็นความคิดที่ดีที่จะส่งหัวหน้าใหญ่วิถีมาร พร้อมรองหัวหน้าวิถีมาร ออกไปทำภารกิจท้งคู่ในสถานะการณ์นี้ ตนจึงเสนอให้รองหัวหน้าหน่วย ยาโดมารุ ริสะ ไปทำภารกิจแทนหัวหน้าหน่วยวิถีมาร เพื่อให้เพิ่มประสบการณ์ ยามาโมโตะ เก็นริวไซ เห็นด้วยกับการส่งรองหัวหน้าหน่วยไปแทน และ ชุนซุย ได้ถามความเห็น เท็ตไซ ว่าเห็นด้วยหรือไม่กับการส่งรองหัวหน้าหน่วยเขาไปแทน เท็ตไซ ตอบว่าเขาไม่มีความเห็น และไดัขอตัวไปพัก
เพนกวินน้อย
เพนกวินน้อย เป็นเพนกวินที่ออกหากินในเวลากลางคืน ว่ายน้ำได้เร็วประมาณ 8 กิโลเมตร/ชั่วโมง และมีระยะทางหากินไกลได้ถึง 200 กิโลเมตร แต่โดยปกติแล้วจะดำน้ำได้ไม่ลึกเกินกว่า 2 เมตร อัตราโดยเฉลี่ยประมาณ 21 วินาที แต่ก็มีรายงานว่าสามารถดำได้ลึกและนานกว่านั้น ศัตรูตามธรรมชาติของเพนกวินน้อยมีมากกว่าเพนกวินชนิดอื่น ๆ เนื่องจากมีตัวขนาดเล็กกว่า
สึคาบิชิ เท็ตไซ
ภาคอดีต
ก่อนที่ต่อมาเขาจะร่วมมือช่วยเหลือ อุราฮาร่า คิสึเกะ ในการตามหา ซารุงากิ ฮิโยริ รองหัวหน้าหน่วยของเขา หลังจากพบผู้สูญหาญที่ถูกกลายสภาพเป็นกึ่งฮอลโลว์ เขาได้พบกับผู้อยู่เบื่องหลังคือ ไอเซ็น โซสึเกะ โทเซ็น คานาเมะ และ อิชิมารุ งิน เขาได้เข้าต่อสู้ด้วยวิถีทำลายที่ 88-ฮิริวเงคิ โชคุชิน เท็นไรโฮ แต่ถูกป้องกันไว้ได้โดยสมบูรณ์ด้วยวิถีพันธนการที่ 81-ดันคู สร้างความตกตะลึงแก่เขาเป็นอย่างมากก่อนที่ ไอเซ็น จะหลบหนีไป หลังจากนั้นเขาได้ใช้วิชาวิถีมารต้องห้าม 2 ชนิดได้แก่ วิชาหยุดเวลา และ วิชาเคลื่อยย้ายข้ามมิติ เพื่อพาผู้สูญหายทั้งหมดไปยังที่ทำการหน่วยที่ 12 เมื่อไปถึงเขาและ คิสึเกะ ก็ได้รับข้อกล่าวหาและถูกรวบตัวทันที และถูกพาตัวไปยัง 46 ห้องวังกลางเพื่อดำเนินคดีในข้อหาการใช้วิถีมารต้องห้ามและถูกตัดสินจำคุกใต้ดินชั้นที่ 3 ชูโก ก่อนที่จะถูกช่วยไว้ได้โดย ชิโฮอิน โยรุอิจิ ในขณะที่กำลังติดสินโทษ และได้พากลุ่ม ไวเซิร์ด หลบหนีมาโลกมนุษย์พร้อมกับ อุราฮาร่า คิสึเกะ จนถึงปัจจุบัน
เพนกวินน้อย
เพนกวินน้อย เป็นเพียงเพนกวินชนิดเดียวที่อาศัยอยู่ในพื้น ๆ ที่ไม่มีน้ำแข็ง มีการผสมพันธุ์ได้ตลอดทั้งปี วางไข่ครั้งละ 2 ฟอง โดยการขุดโพรงในพื้นทรายในป่าละเมาะใกล้ทะเล หรือตามใต้ถุนบ้านเรือนผู้คน พ่อแม่นกจะช่วยกันเลี้ยงดูลูก ซึ่งบางครั้งลูกนกที่อ่อนแอจะตายไป เพื่อเป็นการส่งเสริมให้ลูกนกตัวที่แข็งแรงกว่าได้รับอาหารเต็มที่ เพื่อที่จะเติบโตต่อไปได้อย่างสมบูรณ์ left|thumb|ขณะว่ายน้ำที่เกาะฟิลิป มีอายุขัยโดยเฉลี่ย 6.5–7 ปี แต่พบที่มีอายุมากที่สุดในสถานที่เลี้ยงถึง 25 ปี บนบกเพนกวินน้อยอาศัยอยู่ในหลุมบนพื้นดินที่รู้จักกันในชื่อโพรง โพรงเหล่านี้เป็นสถานที่ให้เพนกวินตัวเล็ก ๆ ได้พักผ่อนทำรังและลอกคราบ โพรงยังให้ความคุ้มครองจากผู้ล่าและความร้อนสูง ในขณะที่อยู่บนบกเพนกวินตัวน้อยจะยังคงอยู่ในโพรงในช่วงกลางวันเพื่อหลีกเลี่ยงการล่า เพนกวินอาจใช้เวลาระหว่างหนึ่งวันถึงหนึ่งเดือนในทะเลทั้งนี้ขึ้นอยู่กับฤดูกาล เมื่อเพนกวินตัวน้อยกำลังผสมพันธุ์พวกมันจะกลับไปฟักไข่และเลี้ยงลูกไก่เป็นประจำ ในช่วงฤดูหนาวเพนกวินตัวน้อยใช้เวลาในการไล่ปลาทะเลและกลับไปพักผ่อนและบูรณะโพรงของมัน
สึคาบิชิ เท็ตไซ
ดาบฟันวิญญาณ
ชื่อ : ลักษณะ :
เพนกวินน้อย
เพนกวินตัวน้อยใช้เวลาประมาณ 80% ของชีวิตพวกเขาในทะเลกลับไปยังดินแดนเพื่อผสมพันธุ์ลอกคราบและพักผ่อน นักวิจัยใช้ดาวเทียมและตัวติดตามจีพีเอสเพื่อบันทึกว่าเพนกวินไปที่ไหน การติดตามดาวเทียมจาก Phillip Island Nature Parks แสดงให้เห็นว่าเพนกวินตัวน้อยของ Phillip Island ว่ายน้ำเฉลี่ย 15 ถึง 50 กิโลเมตร(9-31 ไมล์)ต่อวัน ซึ่งรวมถึงการดำน้ำขึ้นลงตามที่พวกเขามองหาปลา ดำน้ำเพนกวินที่ลึกที่สุดที่บันทึกไว้คือ 72 เมตร ค่าเฉลี่ยการดำน้ำเพื่อค้นหาปลาอยู่ระหว่าง 5 และ 20 เมตร Penguins มีการดัดแปลงมากมายสำหรับชีวิตในทะเลรวมไปถึง: ดัดแปลงปีกเรียกว่าครีบเพื่อ'บิน'ผ่านน้ำ ต่อมเพื่อแพร่กระจายน้ำมันเช่นความยั่งยืนเหนือขนของพวกเขาเมื่อก่อนที่จะช่วยให้พวกเขากันน้ำ รูปร่างเพรียว ขนกันน้ำ(ชั้นนอก) ชั้นที่อยู่ติดกับผิวหนังเพื่อดักอากาศและทำให้ร่างกายอบอุ่น
สึคาบิชิ เท็ตไซ
ทักษะ/ความสามารถอื่นๆ
Gotei 13 Shinigami trong Bleach
ดาร์กสกายไอส์แลนด์
ดาร์กสกายไอส์แลนด์ (Dark Sky Island) เป็นสตูดิโออัลบั้มชุดที่แปดของเอนยา นักดนตรีชาวไอริช เผยแพร่ในปี 2015 เจ็ดปีหลังจากอัลบั้มก่อนหน้า คือ แอนด์วินเทอร์เคม... (2008) ภายหลังออกอัลบั้มที่เจ็ดดังกล่าวแล้ว เอนยาพักแต่งเพลงไปเป็นเวลายาวนาน จนกลับเข้าห้องอัดเสียงในปี 2012 เพื่อบันทึกอัลบั้มที่แปดนี้พร้อมเพื่อนคู่ใจ คือ โรมา ไรอัน ผู้เขียนเนื้อเพลง และนิกกี ไรอัน ผู้อำนวยการผลิต
อัลบั้มที่แปดนี้ได้เสียงตอบรับดีจากนักวิจารณ์ส่วนใหญ่ และประสบความสำเร็จในตลาดด้วย ได้ขึ้นอันดับสี่ในผังดนตรีของสหราชอาณาจักร ซึ่งเป็นอันดับสูงสุดของเอนยานับแต่อัลบั้ม เชปเพิร์ดมูนส์ (1991) ขึ้นอันดับแปดในสหรัฐอเมริกา อัลบั้มที่แปดนี้ยังติดอันดับหนึ่งในสิบสุดยอดอัลบั้มตามผังดนตรีของอีกสิบสี่ประเทศทั่วโลก เช่น แคนาดา นิวซีแลนด์ เนเธอร์แลนด์ เยอรมนี ออสเตรเลีย และอิตาลี ตลอดจนผังของตลาดดนตรีชั้นนำแห่งอื่น ๆ
อัลบั้มที่แปดของเอนยาเผยแพร่เป็นสามแบบ แบบปรกติมีสิบเพลง และแบบพิเศษมีเพลงเพิ่มอีกสามเพลง ทั้งสองแบบออกเมื่อวันที่ 20 พฤศจิกายน 2015 อีกแบบ คือ แบบแอลพี ออกเมื่อวันที่ 18 ธันวาคม 2015 ยี่สิบสามปีหลังแอลพีชุดก่อนหน้าคือ เอนยา (1992)
ความเป็นมา
หลังออกอัลบั้มชุดที่เจ็ด คือ แอนด์วินเทอร์เคม... เมื่อปี 2008 เอนยาพักเขียนเพลงไปเป็นเวลายาวนาน ช่วงนั้น เธอออกท่องเที่ยวไปนอกไอร์แลนด์บ้านเกิดเมืองนอนของเธอ และซื้อบ้านแห่งหนึ่งทางตอนใต้ฝรั่งเศสเป็นที่เร้นกาย ในปี 2011 อีเกิลสตูดิโอส์ (Aigle Studios) ห้องอัดเสียงของเธอในดับลิน ไอร์แลนด์ ยังต้องปรับปรุงขนานใหญ่ ทำให้โครงการจัดทำอัลบั้มใหม่ของเธอยืดยาวออกไปอีก จนปี 2012 เอนยาจึงพร้อมกลับเข้าสู่ห้องอัดเสียงเพื่อบันทึกอัลบั้มใหม่พร้อมกับเพื่อนร่วมงานขาประจำ คือ โรมา ไรอัน ผู้ประพันธ์เนื้อเพลง และนิกกี ไรอัน ผู้อำนวยการผลิต
ชื่ออัลบั้มใหม่ ดาร์กสกายไอส์แลนด์ ที่แปลว่า "เกาะท้องฟ้าราตรี" ได้แรงบันดาลใจจากเกาะซาร์กซึ่งเป็น "เขตสงวนท้องฟ้ายามราตรี" แห่งแรกของโลก ประกอบกับหนังสือประชุมร้อยกรองเกี่ยวกับเขตสงวนดังกล่าวที่โรมา ไรอัน ประพันธ์ขึ้น
เพลงแรกที่เอนยาแต่งขึ้นสำหรับอัลบั้มนี้ คือ "ดาร์กสกายไอส์แลนด์" เธอบรรยายว่า อัลบั้มนี้มีเนื้อหาหลัก (theme) ว่าด้วยการเดินทางท่องไป เป็น "การเดินทางไปยังเกาะแก่งแห่งหนต่าง ๆ ผ่านช่วงชีวิตอันยาวนาน ผ่านประวัติศาสตร์ ผ่านอารมณ์ความรู้สึก และผ่านพ้นห้วงน้ำกว้างใหญ่" แต่ไม่เชิงว่า อัลบั้มนี้มีรูปแบบหลัก (concept) สักเท่าไร ต่างจากอัลบั้มก่อนหน้า คือ แอนด์วินเทอร์เคม... ที่มีรูปแบบหลักว่าด้วยฤดูหนาว
เพลง
"เดอะฮัมมิง..." เป็นเพลงที่ "ร้องร่ำไปตามจังหวะหมุนตัวของห้วงจักรวาลและวิถีแห่งความเปลี่ยนแปลงที่ตกกระทบสรรพสิ่ง" นิกกี ไรอัน ระบุว่า เพลงนี้เกิดจากท่วงทำนองสั้น ๆ ที่เอนยาฮัมขึ้น ส่วนชื่อเพลงที่แปลว่า "เสียงฮัมเพลง" นั้นสื่อถึง "สำเนียงของท้องพิภพในยุคเริ่มแรก เป็นเสียงที่อยู่ราว ๆ สี่สิบเจ็ดอ็อกเทฟซึ่งต่ำกว่าทำนองเปียโนที่ต่ำที่สุดเสียอีก"
"โซไอคูล์ดไฟนด์มายเวย์" ใช้ท่วงทำนองแบบตรีมาตรา (triple metre) และใช้ระดับเสียงดีเมเจอร์ เอนยาอธิบายว่า ทำนองเพลงนี้ "กินอารมณ์มาก" และเพลงนี้อุทิศให้มารดาผู้ล่วงลับของนิกกี ไรอัน เนื้อหาจึงว่าด้วย "คนเราย่อมคิดถึงสิ่งที่แม่ทิ้งไว้ให้ในชีวิตเรา เป็นสิ่งที่เราจะจดจำไว้ตลอดไป ไม่ว่าจะเป็นเรื่องราวของแม่ หรือความหวังที่แม่มีต่อเรา คือ หวังว่า เราจะพบเจอหนทางของเราเข้าสักวัน"
"เอกโคส์อินเรน" ใช้ทำนองระดับไมเนอร์สเกล โดยเฉพาะเอฟ-ชาร์ปไมเนอร์ เป็น "ทำนองแบบมาร์ช (march) เพื่อเฉลิมฉลองการเดินทางที่สิ้นสุดลง" เนื้อเพลงพรรณนาความรู้สึกแห่งการเดินทางมาแสนนานเพื่อกลับบ้าน เดินทางผ่านคืนผ่านวัน ผ่านความรู้สึกแวดล้อมและอารมณ์อันแปรปรวนต่าง ๆ
อัลบั้มนี้มีเพลงสองเพลงที่เขียนคำร้องเป็นภาษาล็อกเซียน ภาษาที่โรมา ไรอัน สรรค์สร้างขึ้นใช้ในอัลบั้ม แอมะแรนไทน์ (2005) ทั้งยังมีอีกหนึ่งเพลงเป็นภาษาละติน คือ เพลง "อาสตราเอตลูนา"
รายชื่อเพลง
โรมา ไรอัน เขียนเนื้อร้องทั้งหมด เอนยาแต่งทำนองทั้งหมด นิกกี ไรอัน อำนวยการผลิตเพลงทั้งหมด เอนยาบรรเลงดนตรีและขับร้องเองทั้งหมด ยกเสียแต่ดับเบิลเบสในเพลง "อีเวนอินเดอะแชโดวส์" เป็นฝีมือของเอดดี ลี (Eddie Lee)
ประเทศออสเตรียในโอลิมปิกฤดูร้อน 2012
ประเทศออสเตรีย เข้าร่วมแข่งขันกีฬาโอลิมปิกฤดูร้อน ครั้งที่ 30 ค.ศ. 2012 (พ.ศ. 2555) ที่กรุงลอนดอน สหราชอาณาจักร ระหว่างวันที่ 27 กรกฎาคม - 12 สิงหาคม พ.ศ. 2555 คณะกรรมการโอลิมปิกแห่งชาติออสเตรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 70 คน ใน 17 ชนิดกีฬา ผลการแข่งขันครั้งนี้ประเทศออสเตรียไม่ได้รับเหรียญรางวัล
กรีฑา
ผลการแข่งขันดังนี้ :
แขวงพญาไท
พญาไท เป็นแขวงหนึ่งในพื้นที่เขตพญาไท กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560
ที่ตั้งและอาณาเขต
แขวงพญาไทตั้งอยู่ทางทิศตะวันตกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
พระยาพหลพลพยุหเสนา (พจน์ พหลโยธิน)
พลเอก พระยาพหลพลพยุหเสนา นามเดิม พจน์ พหลโยธิน (29 มีนาคม พ.ศ. 2430 – 14 กุมภาพันธ์ พ.ศ. 2490) เป็นผู้นำทางทหารและนักการเมืองชาวไทย นายกรัฐมนตรีไทยคนที่ 2 ตั้งแต่ 21 มิถุนายน พ.ศ. 2476 หลังการรัฐประหารนายกรัฐมนตรีคนก่อนคือพระยามโนปกรณ์นิติธาดา ต่อมาได้วางมือจากการเมือง ตั้งแต่ 16 ธันวาคม พ.ศ. 2481 ดำรงตำแหน่งมา 5 ปี 178 วัน
พระยาพหลพลพยุหเสนาขึ้นชื่อว่าเป็นบุคคลที่มีชีวิตเรียบง่าย ไม่ยึดติดกับตำแหน่ง เขาเป็นนายกรัฐมนตรีสามสมัย และลาออกจากตำแหน่งเมื่อรัฐบาลแพ้เสียงในสภา เป็นผู้นำคณะราษฎรที่เป็นที่ยอมรับของทุกสายช่วยประสานงานระหว่างฝ่ายพลเรือนและทหาร และมือสะอาด แม้มีโอกาสมากมายที่สามารถแสวงหาผลประโยชน์ใส่ตัวแต่ก็ไม่เคยฉกฉวยโอกาสเหล่านั้น ยามที่เขาถึงแก่อสัญกรรมพบว่าครอบครัวเขาไม่มีเงินพอจัดพิธีศพ และได้รับสมญานามว่า เชษฐบุรุษประชาธิปไตย
ปฐมวัย
พจน์ พหลโยธิน เกิดเมื่อวันที่ 29 มีนาคม พ.ศ. 2430 ภูมิลำเนา ณ จังหวัดพระนคร (ปัจจุบันคือกรุงเทพมหานคร) เป็นบุตรพระยาพหลพลพยุหเสนา (กิ่ม พหลโยธิน) ชาวไทยเชื้อสายจีนแต้จิ๋ว มหาดเล็กในพระบาทสมเด็จพระจุลจอมเกล้าเจ้าอยู่หัว มารดาเป็นชาวไทยเชื้อสายมอญ ชื่อว่านางจับ ซึ่งเป็นภรรยาคนที่ห้าของนายกิ่ม ภายหลังบิดาถึงแก่อนิจกรรม ท่านก็อยู่ภายใต้การอุปการะของพี่ชายต่างมารดาที่ชื่อนพ (ต่อมาได้บรรดาศักดิ์เป็นพระยาพหลโยธินรามนิทราภักดี)
เมื่ออายุราวแปดขวบ บิดาพาไปฝากเรียนกับขุนอนุกิจวัตร ครูใหญ่โรงเรียนวัดจักรวรรดิราชาวาสวรมหาวิหาร และย้ายไปศึกษาต่อที่โรงเรียนสุขุมาลลัย (ปัจจุบันคือโรงเรียนวัดพิชัยญาติ) ต่อมาในพ.ศ. 2444 พี่ชายที่เป็นทหารได้ฝากเข้าเรียนที่โรงเรียนนายร้อยทหารบก พจน์สอบได้อันดับหนึ่งในชั้นห้า จึงได้รับเลือกศึกษาวิชาทหารที่จักรวรรดิเยอรมันในปี พ.ศ. 2447 พจน์เข้าเรียนที่โรงเรียนเตรียมนายร้อยในเมืองพ็อทซ์ดัมเป็นเวลาหนึ่งปี และเข้าเรียนที่โรงเรียนนายร้อยปรัสเซียในกรุงเบอร์ลินอีกสองปี ซึ่งที่นี่ พจน์และนักเรียนไทยหลายคนได้เป็นเพื่อนร่วมชั้นกับแฮร์มัน เกอริง กับฮิเดกิ โทโจ
ราชการทหาร
ระหว่างนี้ได้รับยศร้อยตรีของสยามในวันที่ 23 มกราคม พ.ศ. 2454 และต่อมาในปีพ.ศ. 2455 พจน์เดินทางจากเยอรมนีไปศึกษาวิชาช่างแสงทหาร ณ วิทยาลัยวิศวกรรมศาสตร์กรุงโคเปนเฮเกน ประเทศเดนมาร์ก แต่กลับถูกเรียกตัวกลับก่อนเรียนจบ เนื่องจากนักเรียนทหารในเดนมาร์กเรียกร้องขึ้นเบี้ยหวัดจากกระทรวงกลาโหมสยาม กรมหลวงพิษณุโลกประชานาถทรงกริ้วและเรียกตัวนักเรียนทั้งหมดกลับ
เมื่อกลับมาถึงสยามในกลางปี พ.ศ. 2457 พจน์ได้เลื่อนเป็นร้อยโทและเข้าประจำกรมทหารปืนใหญ่ที่ 4 จังหวัดราชบุรี ราวปี พ.ศ. 2459 ได้เป็นผู้บังคับการกองร้อยที่ 2 กรมทหารปืนใหญ่บางซื่อ ในปีถัดมาได้เป็นผู้บังคับการกรมทหารปืนใหญ่ที่ 9 จังหวัดฉะเชิงเทรา (ยศร้อยเอก) ปีถัดมาได้บรรดาศักดิ์เป็น หลวงสรายุทธ์สรสิทธิ์ ตำแหน่งผู้บังคับการทหารบกปืนใหญ่ที่ 2 จังหวัดพระนคร และในปีพ.ศ. 2462 ได้สังกัดกรมทหารปืนใหญ่ทหารบก กระทรวงกลาโหม และได้รับมอบหมายให้เดินทางไปตรวจรับปืนใหญ่และดูกิจการทหารในจักรวรรดิญี่ปุ่น ปรากฏว่าพจน์ปฏิบัติงานได้ดีเยี่ยมจนได้รับพระราชทานตราตั้งจากจักรพรรดิไทโชเป็นเกียรติยศสำหรับตนเองและประเทศชาติ เมื่อกลับมาสยามได้เลื่อนเป็นพันตรี และเจริญก้าวหน้าทางตำแหน่งขึ้นตามลำดับ
พ.ศ. 2473 เขาเป็นตำแหน่งจเรทหารปืนใหญ่ในยศพันเอก มีหน้าที่ตรวจการและให้ความรู้แก่เหล่าทหารปืนใหญ่ในกรมกอง ในช่วงนี้เขาเห็นว่าบรรดาเสนาบดีและทหารชั้นผู้ใหญ่ที่เป็นเจ้านั้นต่างยึดความคิดตนเองเป็นใหญ่ ไม่คิดจะฟังความคิดเห็นของทหารสามัญชน เขาได้คัดค้านการปืนสโตร๊กบันของฝรั่งเศสเพราะเห็นว่าเป็นปืนเก่าล้าสมัย แต่นายทหารชั้นผู้ใหญ่ที่เป็นเจ้ากลับดีเห็นงามกับการซื้อปืนชนิดนี้
การปฏิวัติสยาม
พันเอกพระยาพหลพลพยุหเสนาเป็นหนึ่งในสี่ทหารเสือร่วมกับพระยาทรงสุรเดช (เทพ พันธุมเสน), พระยาฤทธิอัคเนย์ (สละ เอมะศิริ) และพระประศาสน์พิทยายุทธ (วัน ชูถิ่น) อย่างไรก็ตาม ในขั้นตอนของการวางแผนที่จะเปลี่ยนแปลงการปกครองนั้น พระยาพหลฯ รู้ดีว่าตัวเองไม่ได้ฉลาดที่สุดในกลุ่ม จึงให้พระยาทรงสุรเดชเป็นผู้อำนวยการฝ่ายทหาร รับผิดชอบวางแผนก่อการทั้งหมด ส่วนตัวเขาจะขอเป็นเพียงผู้นำไปปฏิบัติ
ก่อนก่อการ พระยาพหลพลพยุหเสนาได้กล่าวกับภรรยาไว้ว่า "...การที่คิดเปลี่ยนแปลงการปกครองครั้งนี้ ก็มิได้แน่ใจว่าจะทำสำเร็จดอก มองเห็นข้างศีรษะจะหลุดจากบ่านั้นมากกว่า แต่ที่เห็นแน่ตระหนักในใจก็คือ ถ้าไม่เร่งรัดจัดเปลี่ยนระบอบการปกครองเสียในเวลานี้แล้ว ต่อไปภายหน้าบ้านเมืองก็คงจะประสบแต่ความหายนะถึงล่มจมลงไปเป็นแน่..." แล้วจึงออกจากบ้านไปพร้อมกับพระประศาสน์พิทยายุทธที่ขับรถมารับ มุ่งหน้าไปยังตำบลนัดพบ คือ บริเวณทางรถไฟสายเหนือตัดกับถนนประดิพัทธ์ ในเวลา 05.00 น. เพื่อสมทบกับกลุ่มของพระยาทรงสุรเดช พร้อมกับเหน็บปืนพกโคลต์รีวอลเวอร์ที่เอวเป็นอาวุธข้างกาย ก่อนที่จะเดินทางไปที่กรมทหารม้าที่ 1 เกียกกาย เพื่อลวงเอากำลังทหารและยุทโธปกรณ์มาใช้ในการปฏิวัติตามแผนของพระยาทรงสุรเดช ซึ่งที่คลังแสงภายในกรมทหารแห่งนี้ พระยาพหลฯ เป็นผู้ใช้คีมตัดเหล็กทำการตัดโซ่ที่คล้องประตูคลังแสง เพื่อขนกระสุนและปืนออกมา ระหว่างนี้ พระประศาสน์ฯ ตรงไปเอารถเกราะออกจากโรงรถทหารอย่างเร่งรีบ
เมื่อทหารทุกหน่วยมาพร้อมที่ลานพระบรมรูปแล้ว เวลาเจ็ดนาฬิกาเศษ พระยาพหลฯ เชิญนายทหารสัญญาบัตรมารายล้อม ในมือถือกระดาษแผ่นหนึ่งที่มีข้อความภาษาเยอรมัน แต่อ่านออกมาเป็นภาษาไทยด้วยน้ำเสียงแตกพร่าว่า "บัดนี้คณะราษฎรอันประกอบด้วยทหารบก ทหารเรือ และพลเรือน ได้พร้อมใจกันเข้ายึดอำนาจการปกครองไว้แล้วโดยเด็ดขาด เพื่อทำการเปลี่ยนแปลงการปกครองจากระบอบสมบูรณาญาสิทธิราชย์ มาเป็นระบอบประชาธิปไตยเยี่ยงนานาอารยประเทศทั้งหลาย..." จากนั้นจึงนำกำลังเข้ายึดพระที่นั่งอนันตสมาคมเป็นกองบัญชาการ การปฏิวัติสำเร็จลงด้วยความเรียบร้อยในเวลาราวเที่ยงวัน
บทบาททางการเมือง
เมื่อท่านต้องรับตำแหน่งนายกรัฐมนตรีเป็นคนที่ 2 ของประเทศ แทนที่พระยามโนปกรณนิติธาดา (ก้อน หุตะสิงห์) ที่ถูกรัฐประหารไปเมื่อวันที่ 20 มิถุนายน พ.ศ. 2476 การทำหน้าที่ของท่านไม่ราบรื่น เนื่องด้วยประสบกับปัญหาหลายด้าน ทั้งทางด้านเศรษฐกิจ การเมือง รวมทั้งการสงคราม ที่กำลังจะเกิดสงครามโลกครั้งที่สอง ขึ้น ทำให้ท่านต้องดำรงตำแหน่งนายกรัฐมนตรีติดต่อกันถึง 3 สมัย จากนั้นก็ลงจากตำแหน่ง แล้วเข้ามาเป็นรัฐมนตรีอีก 3 กระทรวง คือ รัฐมนตรีว่าการกระทรวงกลาโหม ในปี พ.ศ. 2477 รัฐมนตรีว่ากระทรวงการต่างประเทศ และรัฐมนตรีว่าการกระทรวงการคลังในปี พ.ศ. 2478 จากนั้นเมื่อมีเหตุการณ์ผันผวนทางการเมือง ท่านก็กลับมาเป็นนายกรัฐมนตรี เป็นสมัยที่ 4 โดยนั่งควบตำแหน่งรัฐมนตรีว่าการกระทรวงเกษตราธิการ หลังจากนั้น ก่อนจะเข้าดำรงตำแหน่งเป็นนายกรัฐมนตรีสมัยที่ 5 วันที่ 21 ธันวาคม พ.ศ. 2480 และลาออกจากตำแหน่ง เมื่อวันที่ 11 กันยายน พ.ศ. 2481 และยุติบทบาททางการเมืองไป ซึ่งตำแหน่งนายกรัฐมนตรีคนต่อมาก็คือหลวงพิบูลสงคราม นายทหารรุ่นน้องที่ท่านไว้ใจนั่นเอง
พระยาพหลพลพยุหเสนาได้รับพระราชทานวังปารุสกวัน จากพระบาทสมเด็จพระปกเกล้าเจ้าอยู่หัว ให้เป็นที่พำนัก แม้ถึงตอนที่พ้นจากตำแหน่งไปแล้ว ซึ่งท่านได้ใช้ที่นี่เป็นที่พำนักพักอาศัยตราบจนถึงวาระสุดท้ายของชีวิต
พระยาพหลพลพยุหเสนา มีคติประจำใจว่า "ชาติเสือต้องไว้ลาย ชาติชาย ต้องไว้ชื่อ" ชีวิตของท่านไม่มีทรัพย์สินเงินทองมากมายเลยแม้จะผ่านตำแหน่งสำคัญ ๆ มามากก็ตาม ใน พ.ศ. 2487 ระหว่างปลายสงครามโลกครั้งที่ 2 ในรัฐบาลพันตรีควง อภัยวงศ์ ที่ขึ้นมาแทนที่รัฐบาลของจอมพลแปลก ที่ได้ลาออกไปก่อนหน้านั้น เมื่อรัฐบาลมีมติปลด จอมพลแปลก ออกจากตำแหน่งแม่ทัพใหญ่ (ปัจจุบันคือ ผู้บัญชาการทหารสูงสุด) ก็ได้ขอให้ท่านรับตำแหน่งนี้เอาไว้ ทั้งที่ท่านประกาศไม่ยุ่งเกี่ยวกับการเมืองอีกแล้ว ประกอบกับร่างกายที่เป็นอัมพาตจากอาการเส้นโลหิตในสมองแตก แต่ท่านก็รับไว้ในที่สุด แม้จะปรารภว่าจะให้เป็นท่านเป็นแม่ทัพกล้วยปิ้งหรืออย่างไร อีกทั้งระหว่างการดำรงตำแหน่งนายกรัฐมนตรีของพันตรีควง ในช่วงนี้ เป็นที่หวาดวิตกว่า อาจมีรัฐประหาร ด้วยกำลังทหารจากจังหวัดลพบุรี ที่ยังให้การสนับสนุนจอมพลแปลกอยู่ เพื่อยุติภาวะอันนี้ พันตรีควง จึงตัดสินใจเดินทางไปพบจอมพลแปลกด้วยตัวเองถึงที่บ้านพักส่วนตัว ภายในศูนย์การทหารปืนใหญ่ จังหวัดลพบุรี หลังจากเจรจากันแล้ว จอมพลแปลกได้ยืนยันว่า ไม่มีความคิดเช่นนั้นเลย อีกทั้งยังมีความรักใคร่ พันตรีควง เสมือนเป็นน้องชายตนเอง ในการครั้งนี้ ด้วยความเป็นห่วงพันตรีควง พระยาพหลพลพยุหเสนาได้โทรศัพท์ไปสอบถามถึงบ้านพักของพันตรีควงถึง 2 ครั้ง เมื่อไม่ได้ความ ก็เดินทางออกจากวังปารุสกวันไปที่หลักสี่เพื่อรอคอยการกลับมาของพันตรีควงด้วยตนเอง ทั้งที่สภาพร่างกายไม่เอื้ออำนวย
พระยาพหลพลพยุหเสนา ได้ล้มป่วยลงด้วยโรคอัมพาตเมื่อวันที่ 20 สิงหาคม 2488 เนื่องจากเส้นเลือดในสมองแตก แต่ด้วยความสามารถของนายแพทย์และด้วยกำลังใจอันเข้มแข็ง ท่านได้ต่อสู้โรคร้ายมาตลอดราว 2 ปีเศษ จนเมื่อเวลา 21.40 น. ของคืนวันที่ 13 กุมภาพันธ์ 2490 ได้เกิดอาการหายใจลึกและสะท้อน ชีพจรอ่อน พูดไม่ได้ มีเสมหะในลำคอมาก ม่านตาไม่ขยาย อาการทรุดลงตามลำดับ จนถึงเวลา 3.05 น. ของวันที่ 14 กุมภาพันธ์ พ.ศ. 2490 ก็ได้ถึงแก่อสัญกรรม ด้วยวัย นายแพทย์พร้อมกันลงความเห็นว่าเส้นโลหิตในสมองได้แตกอีกเป็นครั้งที่ 2 จึงเป็นเหตุให้ถึงแก่อสัญกรรม ซึ่งงานศพของท่านทางครอบครัวไม่มีเงินเพียงพอที่จะจัดพิธีพระราชทานเพลิงศพ จนทางรัฐบาลหลวงธำรงนาวาสวัสดิ์ ต้องเข้ามารับอุปถัมภ์ จัดการงานพระราชทานเพลิงให้ท่านแทน ศพของพระยาพหลฯ ได้ถูกอัญเชิญไปประดิษฐาน ณ วังปารุสกวันและพระราชทานเพลิงศพ ณ วัดเบญจมบพิตรดุสิตวนารามราชวรวิหาร เมื่อวันที่ 17 เมษายน พ.ศ. 2490 ซึ่งเป็นวัดที่ท่านอยู่จำศีลภาวนาเมื่อคราวอุปสมบท
อนุสรณ์
ภายหลังการอสัญกรรม ได้มีการเปลี่ยนชื่อถนนตามนามสกุลของท่าน คือ ถนนพหลโยธิน และมีการสร้างโรงพยาบาลและใช้ชื่อเป็นการระลึกถึงท่าน คือ โรงพยาบาลพหลพลพยุหเสนา ที่จังหวัดกาญจนบุรีซึ่งท่านถือจากว่าจังหวัดกาญจนบุรีเป็นภูมิลำเนาแห่งหนึ่ง นอกจากนี้ยังมีสะพานพหลพลพยุหเสนา ในเทศบาลเมืองกาญจนบุรีและปัจจุบัน มีการสร้างพิพิธภัณฑ์พลเอกพระยาพหลพลพยุหเสนา อยู่ภายในศูนย์การทหารปืนใหญ่ ค่ายพหลโยธิน หมู่ที่ 7 ตำบลเขาพระงาม อำเภอเมือง จังหวัดลพบุรี ซึ่งเคยเป็นที่พำนักของท่านมาก่อนในขณะเป็นผู้บังคับบัญชา ภายในรวบรวมข้าวของเครื่องใช้ รูปปั้น ชุดเครื่องแบบ ตลอดจนรูปถ่าย จดหมายลายมือของท่าน และบัตรประจำตัว เพื่อเป็นแหล่งศึกษาชีวประวัติและเชิดชูเกียรติของท่าน ซึ่งถือเป็นแหล่งท่องเที่ยวแห่งหนึ่งของจังหวัด
สหพันธ์ฟุตบอลคอสตาริกา
สหพันธ์ฟุตบอลคอสตาริกา (Federación Costarricense de Fútbol, Costa Rican Football Federation, หรือ FEDEFUTBOL หรือ FEDEFUT) เป็นหน่วยงานที่กำกับดูแลฟุตบอลในประเทศคอสตาริกา มีสำนักงานใหญ่ตั้งอยู่ที่ซานโฮเซ ก่อตั้งขึ้นเมื่อปี พ.ศ. 2464 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศคอสตาริการวมถึงฟุตบอลทีมชาติคอสตาริกา
พระยาพหลพลพยุหเสนา (พจน์ พหลโยธิน)
ครอบครัว
พระยาพหลพลพยุหเสนา สมรสครั้งแรกกับ คุณหญิงพิศ แต่ไม่มีบุตร-ธิดาด้วยกัน ต่อมาได้สมรสครั้งที่สองกับบุญหลง ธนะโสภณ มีบุตร-ธิดา รวม 7 คน คือ
เครื่องอิสริยาภรณ์
พลเอก ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
ปัญหาของฮิลเบิร์ท
ปัญหาของฮิลเบิร์ท (Hilbert's problems) คือ ปัญหาคณิตศาสตร์ทั้ง 23 ข้อ ที่ตั้งโดยดาวิท ฮิลเบิร์ท นักคณิตศาสตร์ชาวเยอรมัน ได้นำเสนอต่อที่ประชุมสภานักคณิตศาสตร์นานาชาติ (International Congress of Mathematicians) ณ กรุงปารีส เมื่อ ค.ศ. 1900 ปัญหาเหล่านี้เป็นปัญหาที่ยังไม่มีใครแก้ได้ในเวลานั้น และมีอิทธิพลต่อวงการคณิตศาสตร์เป็นอย่างมากในคริสต์ศตวรรษที่ 20 ฮิลเบิร์ทได้เสนอปัญหา 10 ข้อต่อที่ประชุม (ปัญหาข้อ 1, 2, 6, 7, 8, 13, 16, 19, 21 และ 22) เมื่อวันที่ 8 สิงหาคม และได้เสนอปัญหาข้ออื่น ๆ ในภายหลัง
ข้อมูล
ปัญหาของฮิลเบิร์ท 23 ข้อ มีดังนี้
หนองโพ
หนองโพ สามารถหมายถึง
รูจมูก
รูจมูก (nostril, naris) คือ รูที่เป็นทางผ่านเข้าออกของอากาศเข้าสู่โพรงจมูก จากนั้นอากาศจะถูกส่งผ่านเข้าไปยังหลอดลมและเข้าสู่ปอดเพื่อทำการแลกเปลี่ยนแก๊ส นอกจากอากาศแล้ว รูจมูกยังเป็นทางออกของน้ำมูก หรือเศษอาหารที่เกิดจากการสำลักอีกด้วย สำหรับมนุษย์ รูจมูกที่มองเห็นจากภายนอกหรืออยู่บริเวณด้านนอกของจมูกนั้น เรียกว่า รูจมูกด้านหน้า (anterior nares) ซึ่งรูจมูกทั้งสองรูถูกแบ่งออกจากกันโดยผนังกั้นโพรงจมูก (nasal septum) ส่วนรูจมูกภายในหรือรูจมูกด้านหลัง (anterior nares) จะอยู่ด้านในศีรษะ เรียกว่า choanae
สโมสรฟุตบอลอาร์เซนอลในฤดูกาล 2016–17
ฤดูกาล 2016–17 เป็นฤดูกาลที่ 25 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 97 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, ฟุตบอลลีกคัพ, และ ยูฟ่าแชมเปียนส์ลีก ฤดูกาลจะเริ่มต้นตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017
โดยรวม อาร์เซนอลจบฤดูกาลด้วยอันดับที่ 5 ในพรีเมียร์ลีก นับเป็นครั้งแรกในรอบ 20 ปี ที่อาร์แซน แวงแกร์ ทำหน้าที่ผู้จัดการทีมและหัวหน้าผู้ฝึกสอนที่ไม่อาจผ่านไปเล่นในยูฟ่าแชมเปียนส์ลีกในฤดูกาลถัดไปได้ อีกทั้งยังเป็นครั้งแรกตั้งแต่ฤดูกาล 1994–95 หรือเป็นเวลา 22 ปี ที่จบด้วยอันดับต่ำกว่า ทอตนัมฮอตสเปอร์ สโมสรร่วมกรุงลอนดอน ซึ่งถือว่าเป็นคู่แข่งสำคัญอีกด้วย โดยทราบผลนี้ตั้งแต่จบการแข่งขันนัดที่ 35 ถึงแม้ว่าผลการแข่งขันเอฟเอคัพ อาร์เซนอลจะได้แชมป์ ซึ่งถือว่าเป็นแชมป์สมัยที่ 13 นับว่ามากที่สุดในบรรดาสโมสรทั้งหมดก็ตาม
ย้ายเข้า
รวมย้ายเข้าทั้งสิ้น: ▼ ไม่เปิดเผย (~ 87,900,000 ปอนด์)
ย้ายออก
รวมตัวเลขที่ย้ายออกทั้งหมด: ▲ ไม่เปิดเผย (~£7,500,000+)
ภาพรวมการซื้อ-ขายผู้เล่น
เงินที่จ่าย
ฤดูหนาว: 0 ปอนด์
รวม: ▼ ไม่เปิดเผย (~ 87,900,000 ปอนด์)
เงินที่ได้รับ
ฤดูร้อน: ▲ ไม่เปิดเผย (~ 7,500,000+ ปอนด์)
รวม: ▲ ไม่เปิดเผย (~ 7,500,000+ ปอนด์)
รายรับ-รายจ่าย
ฤดูร้อน: ▼ ไม่เปิดเผย (~ 80,400,000- ปอนด์)
รวม: ▼ ไม่เปิดเผย (~ 80,400,000- ปอนด์)
ผู้เล่นที่ทำประตูสูงสุด
แหล่งที่มา: Arsenal F.C. และ 11v11.com
ภาพรวม
! ทั้งหมด
แมตช์
เมื่อวันที่ 15 มิถุนายน 2559, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
รอบ 16 ทีมสุดท้าย
การจับสลากแบ่งสายจะจัดขึ้นเมื่อวันที่ 12 ธันวาคม พ.ศ. 2559 (ค.ศ. 2016), กับอาร์เซนอลในฐานะที่เป็นเหล่าทีมวาง (ฐานะแชมป์กลุ่ม) จะถูกจับสลากมาพบกับหนึ่งในทีมรองแชมป์ที่ไม่ได้เป็นทีมวาง. เลกแรกจะลงเล่นในการออกไปเยือนก่อนในวันที่ 14, 15, 21 หรือ 22 กุมภาพันธ์, และเลกที่สองจะลงเล่นที่บ้านของตัวเองในวันที่ 7, 8, 14 หรือ 15 มีนาคม พ.ศ. 2560 (ค.ศ. 2017).
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 9 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เอสเอ็ม มอลล์ออฟเอเชีย
เอสเอ็ม มอลล์ออฟเอเชีย (SM Mall of Asia) เป็นโครงการพื้นที่พาณิชยกรรมแบบประสมในเบย์ซิตี, ปาไซ, ประเทศฟิลิปปินส์ ตั้งอยู่ใกล้กับเขตศูนย์กลางธุรกิจเอสเอ็ม และทางใต้สุดของถนนเอปีฟานีโอ เด ลอส ซันโตส (EDSA) ดำเนินการโดยเอสเอ็มไพร์โฮลดิงส์ (SM Prime Holdings) โดยปัจจุบันเป็นโครงการที่มีขนาดใหญ่ที่สุดของประเทศฟิลิปปินส์และอันดับที่สามของโลก มีพื้นที่ใช้สอยกว่า 406,962 ตารางเมตร บนพื้นที่ 42 ไร่ เปิดให้บริการเมื่อวันที่ 21 พฤษภาคม ค.ศ. 2006
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครศรีธรรมราช
เอสเอ็ม มอลล์ออฟเอเชีย
การจัดสรรพื้นที่
เอสเอ็ม มอลล์ออฟเอเชีย ประกอบด้วยพื้นที่สำคัญดังนี้
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองนครศรีธรรมราช (เฉพาะเทศบาลนครนครศรีธรรมราช เทศบาลตำบลปากนคร ตำบลโพธิ์เสด็จ ตำบลนาเคียน ตำบลกำแพงเซา ตำบลนาทราย ตำบลท่าซัก และตำบลปากนคร)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเมืองนครศรีธรรมราช (เฉพาะเทศบาลตำบลบางจาก ตำบลไชยมนตรี ตำบลมะม่วงสองต้น ตำบลท่าเรือ ตำบลบางจาก และตำบลท่าไร่) อำเภอพระพรหม และอำเภอปากพนัง (เฉพาะเทศบาลเมืองปากพนัง ตำบลคลองน้อย ตำบลชะเมา ตำบลเกาะทวด ตำบลคลองกระบือ ตำบลป่าระกำ ตำบลบ้านใหม่ ตำบลหูล่อง ตำบลแหลมตะลุมพุก ตำบลปากพนังฝั่งตะวันตก และตำบลปากพนังฝั่งตะวันออก)
เขตเลือกตั้งที่ 3
เขตการเลือกตั้งที่ 3 ประกอบไปด้วย อำเภอเฉลิมพระเกียรติ อำเภอเชียรใหญ่ อำเภอหัวไทร และอำเภอปากพนัง (ยกเว้นเทศบาลเมืองปากพนัง ตำบลคลองน้อย ตำบลชะเมา ตำบลเกาะทวด ตำบลคลองกระบือ ตำบลป่าระกำ ตำบลบ้านใหม่ ตำบลหูล่อง ตำบลแหลมตะลุมพุก ตำบลปากพนังฝั่งตะวันตก และตำบลปากพนังฝั่งตะวันออก)
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอชะอวด อำเภอจุฬาภรณ์ และอำเภอร่อนพิบูลย์ (เฉพาะเทศบาลตำบลร่อนพิบูลย์ เทศบาลตำบลเขาชุมทอง ตำบลร่อนพิบูลย์ ตำบลควนพัง และตำบลควนชุม)
เขตเลือกตั้งที่ 5
เขตการเลือกตั้งที่ 5 ประกอบไปด้วยอำเภอทุ่งสง และอำเภอนาบอน (เฉพาะเทศบาลตำบลนาบอน ตำบลแก้วแสน และตำบลนาบอน)
เขตเลือกตั้งที่ 6
เขตการเลือกตั้งที่ 6 ประกอบไปด้วยอำเภอบางขัน อำเภอทุ่งใหญ่ อำเภอถ้ำพรรณรา อำเภอฉวาง (เฉพาะเทศบาลตำบลฉวาง เทศบาลตำบลไม้เรียง ตำบลกะเปียด ตำบลไม้เรียง ตำบลนากะชะ และตำบลฉวาง) และอำเภอนาบอน (ยกเว้นเทศบาลตำบลนาบอน ตำบลแก้วแสน และตำบลนาบอน)
เขตเลือกตั้งที่ 7
เขตการเลือกตั้งที่ 7 ประกอบไปด้วยอำเภอพิปูน อำเภอช้างกลาง อำเภอลานสกา อำเภอร่อนพิบูลย์ (ยกเว้นเทศบาลตำบลร่อนพิบูลย์ เทศบาลตำบลเขาชุมทอง ตำบลร่อนพิบูลย์ ตำบลควนพัง และตำบลควนชุม) และอำเภอฉวาง (ยกเว้นเทศบาลตำบลฉวาง เทศบาลตำบลไม้เรียง ตำบลกะเปียด ตำบลไม้เรียง ตำบลนากะชะ และตำบลฉวาง)
เขตเลือกตั้งที่ 8
เขตการเลือกตั้งที่ 8 ประกอบไปด้วยอำเภอเมืองนครศรีธรรมราช (เฉพาะเทศบาลตำบลท่าแพ ตำบลท่างิ้ว และตำบลปากพูน) อำเภอท่าศาลา (เฉพาะเทศบาลตำบลท่าศาลา ตำบลดอนตะโก ตำบลโมคลาน ตำบลโพธิ์ทอง และตำบลท่าศาลา) อำเภอพรหมคีรี และอำเภอนบพิตำ
เขตเลือกตั้งที่ 9
เขตการเลือกตั้งที่ 9 ประกอบไปด้วยอำเภอขนอม อำเภอสิชล และอำเภอท่าศาลา (ยกเว้นเทศบาลตำบลท่าศาลา ตำบลดอนตะโก ตำบลโมคลาน ตำบลโพธิ์ทอง และตำบลท่าศาลา)
คณะรัฐมนตรีไทย คณะที่ 33
คณะรัฐมนตรี คณะที่ 33 ของไทย (14 ตุลาคม พ.ศ. 2516 - 22 พฤษภาคม พ.ศ. 2517)
นายสัญญา ธรรมศักดิ์ เป็นนายกรัฐมนตรี ประกาศพระบรมราชโองการ ลงวันที่ 14 ตุลาคม พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ ทวี แรงขำ รองประธานสภานิติบัญญัติแห่งชาติ ปฏิบัติหน้าที่แทน ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 33 ของไทย
ในวันที่ 16 ตุลาคม พ.ศ. 2516 มีการแต่งตั้งคณะรัฐมนตรี ดังนี้
การสิ้นสุดของคณะรัฐมนตรีคณะที่ 33 ของไทย
คณะรัฐมนตรีคณะนี้สิ้นสุด เพราะนายสัญญา ธรรมศักดิ์ นายกรัฐมนตรี ได้กราบถวายบังคมลาออกจากตำแหน่ง เมื่อวันที่ 22 พฤษภาคม พ.ศ. 2517 ซึ่งประธานสภานิติบัญญัติแห่งชาติ ได้ดำเนินการสอบความเห็นของ สภานิติบัญญัติแห่งชาติ แล้ว ยังคงให้ความไว้วางใจ นายสัญญา ธรรมศักดิ์ และมีความประสงค์ให้ นายสัญญา ธรรมศักดิ์ ดำรงตำแหน่ง นายกรัฐมนตรี ต่อไป
นกดำน้ำน้อยดี
นกดำน้ำน้อยดี (Good little diver) เป็นนกประเภทเพนกวินสกุลหนึ่ง ใช้ชื่อสกุลว่า Eudyptula เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม
เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียว แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกัน
โดยที่สกุลนี้แยกตัวออกมาจากสกุล Spheniscus เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน
แหล่งข้อมูลอื่น
Eudyptula Eudyptula
ผนังกั้นโพรงจมูก
ผนังกั้นโพรงจมูก หรือ ผนังกั้นจมูก (nasal septum) คือส่วนที่แบ่งรูจมูกด้านหน้าซึ่งเป็นทางผ่านของอากาศไปยังปอดออกเป็นรูจมูกข้างซ้ายและรูจมูกข้างขวา ผนังกั้นโพรงจมูกประกอบด้วยกระดูกหลายชิ้น นอกจากนี้ยังมีหลอดเลือดมาเลี้ยง ซึ่งเป็นสาเหตุหลักของเลือดกำเดาไหลอีกด้วย
กำปงจาม (เมือง)
กำปงจาม หรือ ก็อมป็วงจาม (ក្រុងកំពង់ចាម) เป็นเมืองศูนย์กลางของจังหวัดกำปงจาม ประเทศกัมพูชา มีประชากร 41,468 คน (ค.ศ. 2010) ตั้งอยู่ริมแม่น้ำโขง อยู่ห่างจากพนมเปญไปทางทิศตะวันออกเฉียงเหนือ 124 กิโลเมตร สามารถเดินทางได้ทั้งทางถนนและทางน้ำ โดยใช้เวลาเดินทางจากพนมเปญมายังกำปงจาม 2 ชั่วโมงครึ่ง เมืองนี้สามารถเชื่อมต่อกับอำเภอตะบงขะมำโดยสะพานกีซูนา
รายพระนามและชื่อภรรยาในพระบาทสมเด็จพระพุทธยอดฟ้าจุฬาโลกมหาราช
นี่คือรายพระนามรายนามพระมเหสี เจ้าจอมมารดา และเจ้าจอมในพระบาทสมเด็จพระพุทธยอดฟ้าจุฬาโลกมหาราช
ภาษาครีโอลมาเก๊า
ภาษาครีโอลมาเก๊า (Macanese Creole) หรือ ภาษาชนบทมาเก๊า (Macanese Patois) เป็นภาษาลูกผสมที่เกิดจากภาษามลายู ภาษาจีนกวางตุ้ง ภาษาสิงหล และภาษาโปรตุเกส ปัจจุบันเหลือใช้น้อย ชื่อเรียกของภาษานี้ในหมู่ผู้พูดคือ Papia Cristam di Macau ("การพูดของชาวคริสต์ในมาเก๊า") และมีชื่อเรียกทั่วไปว่า Dóci Língu di Macau ("ภาษาหวานแห่งมาเก๊า") และ Doci Papiaçam ("การพูดที่หวาน") ในบทกวี ภาษาโปรตุเกสเรียกภาษานี้ว่า Macaista Chapado ("มาเก๊าแท้"), หรือ Patuá (จากภาษาฝรั่งเศส patois)
จุดเริ่มต้น
ภาษาครีโอลมาเก๊ากำเนิดขึ้นในมาเก๊าหลังจากที่มาเก๊ากลายเป็นอาณานิคมของโปรตุเกสเมื่อพุทธศตวรรษที่ 21 ซึ่งทำให้ภาษาโปรตุเกสกลายเป็นภาษาทางการค้าที่สำคัญในเอเชียตะวันออก ภาษานี้พัฒนาขึ้นครั้งแรกในกลุ่มลูกหลานของชาวโปรตุเกสที่แต่งงานกับชาวมลายูในมะละกาและชาวศรีลังกามากกว่าที่จะเป็นชาวจีนในบริเวณใกล้เคียง ทำให้ภาษานี้ได้รับอิทธิพลจากภาษามลายูและภาษาสิงหลมาก ในพุทธศตวรรษที่ 22 ภาษาได้รับอิทธิพลจากการผสมผสานกับภาษาของผู้อพยพ ที่มาจากอาณานิคมของโปรตุเกสอื่นๆในเอเชีย โดยเฉพาะมาจากศรีลังกา มะละกา และอินโดนีเซียที่ถูกดัตช์ยึดครอง รวมทั้งผู้อพยพจากญี่ปุ่นที่นับถือศาสนาคริสต์
พัฒนาการ
เช่นเดียวกับภาษาอื่น ๆ ภาษาครีโอลมาเก๊ามีการเปลี่ยนแปลงของการใช้งาน ไวยากรณ์ คำศัพท์และประโยคมาก ซึ่งเป็นการตอบสนองต่อการเปลี่ยนแปลงของประชากรและปฏิสัมพันธ์ระหว่างวัฒนธรรมในมาเก๊า นักภาษาศาสตร์บางคนได้ชี้ให้เห็นถึงการเปลี่ยนแปลงอย่างชัดเจนระหว่างภาษาครีโอลมาเก๊าแบบเดิมที่ใช้พูดจนถึงพุทธศตวรรษที่ 24 และภาษาครีโอลมาเก๊าแบบใหม่ซึ่งเกิดขึ้นในพุทธศตวรรษที่ 24 ที่มีอิทธิพลจากภาษาจีนกวางตุ้งมาก เนื่องจากชายชาวมาเก๊าได้แต่งงานกับหญิงชาวจีน การครอบครองฮ่องกงของอังกฤษทำให้มีคำศัพท์จากภาษาอังกฤษผ่านเข้ามามาก นอกจากนั้น ยังได้รับคำยืมจากภาษาในประเทศอินเดีย ภาษาสเปน และภาษาจากยุโรปและเอเชียอื่นๆ ทำให้ภาษาครีโอลมาเก๊าเป็นภาษาผสมระหว่างภาษาของยุโรปและเอเชียจำนวนมาก
ความสำคัญทางวัฒนธรรม
ภาษานี้มีบทบาทสำคัญในสังคมมาเก๊าและการพัฒนาระหว่างพุทธศตวรรษที่ 21–24 และเป็นภาษาสำคัญในการสื่อสารของชาวยุโรปที่อยู่ในมาเก๊า ภาษาครีโอลมาเก๊ายังมีผู้พูดเป็นภาษาแม่หลายพันคนในมาเก๊า ฮ่องกง และที่อื่น ๆ ซึ่งเป็นการใช้ภาษาอื่นที่ไม่ใช่ภาษาโปรตุเกสที่เป็นภาษาราชการของอาณานิคม ในช่วงพุทธศตวรรษที่ 24 มีการบังคับให้ใช้ภาษาโปรตุเกสมาตรฐาน ทำให้ภาษาโปรตุเกสเป็นภาษาของชนชั้นสูงและภาษาครีโอลมาเก๊าเป็นภาษาของชนชั้นล่าง
สถานะปัจจุบัน
ในช่วงที่เป็นอาณานิคมของโปรตุเกส ผู้พูดภาษาครีโอลมาเก๊ามีแนวโน้มลดลง แต่เริ่มดีขึ้นหลังจากกลับมาอยู่ภายใต้การปกครองของจีน เนื่องจากเป็นภาษาท้องถิ่นที่ฮ่องกงไม่มี
การจัดจำแนกและภาษาใกล้เคียง
ภาษาครีโอลมาเก๊าเป็นภาษาลูกผสมที่เกิดจากหลายภาษา ทำให้จัดเข้ากลุ่มภาษาหลักๆได้ยาก ใกล้เคียงกับภาษาผสมที่เกิดจากอิทธิพลของภาษาโปรตุเกสและภาษามลายูอื่นๆในเอเชียตะวันออกเฉียงใต้ เช่น ภาษาคริสตังในมะละกาและภาษาผสมที่เกิดจากภาษาโปรตุเกสที่ตายแล้วในอินโดนีเซีย เช่นเดียวกับภาษาอินโด-โปรตุเกสอื่นๆในศรีลังกาและอินเดีย